Nafarroako Parlamentuko Landa Garapeneko eta Ingurumeneko Batzordeak, 2021eko ekainaren 23an egindako bileran, honako erabaki hau onetsi zuen: “Erabakia. Horren bidez, Nafarroako Gobernua premiatzen da “2021-2027 aldirako Nafarroaren posizio amankomunerako akordioa, Nekazaritza Politika Erkidearen aplikazioari aurre egitekoa” izeneko dokumentuan lortutako akordioko 12 puntuak defenda ditzan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du:

1. Landa Garapeneko eta Ingurumeneko Departamentuak, EHNE eta UAGN nekazaritza-sindikatuek eta UCAN-Nafarroako Nekazaritzako Kooperatiben Batasunak “2021-2027 aldirako Nafarroaren posizio amankomunerako akordioa, Nekazaritza Politika Erkidearen aplikazioari aurre egitekoa” izeneko dokumentuan lortutako akordioko 12 puntuak defenda ditzan.

2. Nekazaritza Politika Erkidearen bigarren zutabea sendotu dezan, landa garapenaren arloan dauzkagun eskumenak sendotzeko modua eta oinarrizko tresna den aldetik, gure lurraldeari eta gure produkzio-sektorearen errealitateari egokitutako politika berekiak taxutzea ahalbidetzen diguna”.

Iruñean, 2021eko ekainaren 28an

Lehendakaria: Unai Hualde Iglesias